CELEX: 62011CN0431
Language: bg
Date: 2011-08-18 00:00:00
Title: Дело C-431/11: Жалба, подадена на 18 август 2011 г. — Обединено кралство Великобритания и Северна Ирландия/Съвет на Европейския съюз

22.10.2011   
            
            
               BG
            
            
               Официален вестник на Европейския съюз
            
            
               C 311/26
            
         Жалба, подадена на 18 август 2011 г. — Обединено кралство Великобритания и Северна Ирландия/Съвет на Европейския съюз
   (Дело C-431/11)
   2011/C 311/43
   Език на производството: английски
   
      Страни
   
   
      Жалбоподател: Обединено кралство Великобритания и Северна Ирландия (представители: C. Murrell и T. de la Mare, Barrister)
   
      Ответник: Съвет на Европейския съюз
   
      Искания на жалбоподателя
   
   
               —
            
            
               да се отмени Решение на Съвета от 6 юни 2011 г. (1) за позицията, която да бъде взета от Европейския съюз в рамките на Съвместния комитет на ЕИП по отношение на изменение на приложение VI (Социална сигурност) и Протокол 37 към Споразумението за ЕИП,
            
         
               —
            
            
               да се отграничи действието във времето на това решение до приемането от Съвета на основание член 79, параграф 2, буква б) от ДФЕС на ново Решение за позицията, която да бъде взета от Европейския съюз в рамките на Съвместния комитет на ЕИП по отношение на изменение на приложение VI (Социална сигурност) и Протокол 37 към Споразумението за ЕИП, и
            
         
               —
            
            
               да се осъди Съвета да заплати съдебните разноски.
            
         
      Правни основания и основни доводи
   
   На основание член 264 от ДФЕС Обединеното кралство иска отмяната на Решение 2011/407/ЕС на Съвета от 6 юни 2011 година за позицията, която да бъде взета от Европейския съюз в рамките на Съвместния комитет на ЕИП по отношение на изменение на приложение VI (Социална сигурност) и Протокол 37 към Споразумението за ЕИП (наричано по-нататък „Решението“).
   Обединеното кралство моли Съда:
   
               а)
            
            
               да отмени Решението,
            
         
               б)
            
            
               след като бъде отменено Решението неговите разпоредби да бъдат оставени в сила до приемането от Съвета на основание член 79, параграф 2, буква б) от ДФЕС на законно Решение за позицията, която да бъде взета от Европейския съюз в рамките на Съвместния комитет на ЕИП по отношение на изменение на приложение VI (Социална сигурност) и Протокол 37 към Споразумението за ЕИП, и
            
         
               в)
            
            
               да осъди Съвета да заплати съдебните разноски.
            
         Решението, което е прието на основание член 48 ДФЕС, опредял позицията, която да бъде възприета от Европейския съюз в рамките на Съвместния комитет на ЕИП при преговорите относно изменението на приложение VI (Социална сигурност) и Протокол 37 към Споразумението за ЕИП.
   Обединеното кралство твърди, че Съветът неправилно е приел Решението на основание член 48 ДФЕС. Съветът е трябвало да приеме подобно решение по-скоро на основание член 79, параграф 2, буква б) от ДФЕС, който предвижда подходяща материалноправна основа за приемането на обща позиция за сключване на международни споразумения с действие в Европейския съюз, което се разпростира върху социалноосигурителните права на граждани на трета стана. Член 48 ДФЕС предоставя законодателна компетентност само по отношение на работници и служители и на самостоятелно заети лица, които са граждани на Европейския съюз. Изричната формулировка на член 79, параграф 2, буква б) дава възможност за предоставяне на права на граждани на трети страни, които пребивават законно на територията на Европейския съюз.
   Съгласно Протокол 21 мерките, приети съгласно или на основание на целия дял V, включително на основание член 79, параграф 2, буква б), се прилагат в Обединеното кралство само ако то е избрало да се присъедини към тези мерки.
   Следователно Обединеното кралство иска отмяната на Решението, с мотива че то е било прието на грешно правно основание и като последица от това Обединеното кралство е било лишено от правата си по Протокол 21.
   
      (1)  Решение 2011/407/ЕС на Съвета от 6 юни 2011 година за позицията, която да бъде взета от Европейския съюз в рамките на Съвместния комитет на ЕИП по отношение на изменение на приложение VI (Социална сигурност) и Протокол 37 към Споразумението за ЕИП (ОВ L 182, стр. 12).